ส่วนที่ 1

การประกอบธุรกิจ

1. นโยบายและภาพรวมการประกอบธุรกิจ

ปัจจุบันธุรกิจหลักของบริษัทคือการผลิตและจำหน่ายไม้ปาร์ติเกิลบอร์ดโดยบริษัทได้ซื้อเครื่องจักรผลิตไม้ปาร์ติเกิลบอร์ดมาจากประเทศเยอรมันเข้ามาทำการผลิตไม้ปาร์ติเกิลบอร์ดแบบบาง
(ไบร์สันบอร์ด) โดยได้ทำการผลิตที่โรงงานในจังหวัดสุราษฎร์ธานี โดยมีกำลังผลิตประมาณ
58,000 ลูกบาศก์เมตรต่อปีและสามารถเริ่มทำการผลิตเพื่อจำหน่ายในเชิงพาณิชย์ตั้งแต่
เดือนตุลาคม 2556 เป็นต้นมา และเมื่อวันที่ 2 พฤศจิกายน 2558
ผลิตภัณฑ์ไม้ปาร์ติเกิลบอร์ดของบริษัทฯได้รับการรับรองมาตราฐาน FSC ( Forest Stewardship
Council )

สำหรับบริษัท แฟนซีวู๊ดอินเตอร์เนชั่นแนล จำกัด
ซึ่งเป็นบริษัทย่อยของบริษัทฯก็ยังคงใช้นโยบายเดิมในการดำเนินธุรกิจหลักโดยการผลิตและจำหน่ายไม้ยางพาราไม้แปรรูปอบแห้งโดยมุ่งเน้นการส่งออกไปยังต่างประเทศเป็นหลัก

1.1 วิสัยทัศน์ วัตถุประสงค์ และเป้าหมายของบริษัท

วิสัยทัศน์ของบริษัท คือ มุ่งมั่นสร้างสรรผลิตภัณฑ์ที่มีคุณภาพและการบริการที่เป็นเอกลักษณ์
เพื่อเป็นผู้นำในการผลิตและจำหน่ายผลิตภัณฑ์จากไม้ยางพาราแปรรูปอบแห้งและไม้ปาร์ติเกิลบอร์ด(แบบบาง
)โดยมุ่งเน้นในด้านคุณภาพ การคัดเลือกวัสดุที่ใช้ การพัฒนากระบวนการผลิต
และการให้บริการลูกค้าด้วยความรวดเร็ว เพื่อสร้างความพึงพอใจสูงสุดให้กับลูกค้า

เป้าหมายการดำเนินธุรกิจ บริษัทได้ทำการตลาดไม้ปาร์ติเกิลบอร์ด
ทั้งภายในประเทศและต่างประเทศ ในแถบเอเซียและยุโรป มีผู้สนใจในผลิตภัณฑ์ไม้ปาร์ติเกิลบอร์ด
ของบริษัทฯติดต่อเข้ามาเป็นจำนวนมาก บริษัทฯสามารถจำหน่ายไม้ปาร์ติเกิลบอร์ด ได้พอสมควรแต่
ยังไม่เป็นที่น่าพอใจ เนื่องจากไม้ปาร์ติเกิลบอร์ดที่บริษัทฯผลิตออกจำหน่าย
ยังมีรูปแบบไม่ตรงกับความต้องการของลูกค้าบางส่วน
ซึ่งทางบริษัทฯได้ทำการปรับเปลี่ยนเพิ่มเติมผลิตภัณฑ์ไม้ปาร์ติเกิลบอร์ดของบริษัทฯให้มีความหลากหลายเพิ่มมากขึ้นเพื่อให้ครอบคุมความต้องการของลูกค้า
อีกทั้งปัจจุบันบริษัทฯได้รับการรับรองมาตราฐาน FSC ( Forest Stewardship Council )
แล้ว ทำให้บริษัทฯสามารถนำไม้ปาร์ติเกิลบอร์ดเข้าไปจำหน่ายให้แก่กลุ่มประเทศในยุโรปได้
และคาดว่าจะทำให้ยอดจำหน่ายไม้ปาร์ติเกิลบอร์ดแบบบาง (ไบร์สันบอร์ด) ในปี2559
มีปริมาณเพิ่มมากขึ้น

นอกจากการดำเนินธุรกิจทั้ง 2 อย่างข้างต้นแล้ว
บริษัทฯมีเป้าหมายการดำเนินธุรกิจด้านอสังหาริมทรัพย์
เพื่อเพิ่มโอกาศในการทำธุรกิจของบริษัทฯในอนาคต

นอกเหนือจากเป้าหมายในการดำเนินธุรกิจข้างต้นแล้ว
บริษัทยังมุ่งเน้นการจัดการดำเนินของธุรกิจภายใต้การบริหารแบบธรรมาภิบาลและการกำกับดูแลกิจการที่ดีโดยยึดมั่นการดำเนินธุรกิจควบคู่ไปกับความรับผิดชอบต่อสังคมและไม่ก่อให้เกิดผลกระทบต่อสิ่งแวดล้อมเพื่อให้บริษัทเติบโตไปอย่างมีคุณภาพได้ในระยะยาวและสามารถสร้างผลตอบแทนที่ดีให้แก่ผู้ถือหุ้นและพนักงานได้อย่างยั่งยืนภายใต้การบริหารแบบ
ธรรมาภิบาลและการกำกับดูแลกิจการที่ดี

1.2 การเปลี่ยนแปลงและพัฒนาการที่สำคัญ

ประวัติความเป็นมาและการพัฒนาการที่สำคัญ

ปี 2516 ได้ก่อกำเนิดด้วยทุนจดทะเบียนเริ่มแรก 20 ล้านบาทจัดตั้งเป็นบริษัทจำกัด

ปี 2528 ได้เปลี่ยนแนวทางผลิตและจำหน่ายของบริษัทฯ
มาผลิตเฉพาะเฟอร์นิเจอร์ที่ทำจากไม้ยางพารา

ปี 2537 บริษัทได้จดทะเบียนเพิ่มทุนและนำหุ้นเพิ่มทุนเข้าจำหน่ายในตลาดหลักทรัพย์แห่งประเทศไทย
ในนามบริษัท แฟนซีวู๊ดอินดัสตรีส จำกัด (มหาชน) เป็นต้นมา

ปี 2542 บริษัทได้ลงทุนเข้าถือหุ้นร้อยละ 99.99 ในบริษัทย่อยคือ บริษัทแฟนซีวู้ดอินเตอร์เนชั่นแนล
จำกัด ตั้งอยู่ที่จังหวัด สุราษฎร์ธานี
ดำเนินธุรกิจผลิตไม้ยางพาราแปรรูปอบแห้งและไม้ประสานจากไม้ยางพารา
โดยบริษัทย่อยนี้ได้รับการส่งเสริมจากสำนักงานคณะกรรมการส่งเสริมการลงทุน (BOI)
ปัจจุบันมีทุนจดทะเบียน 80 ล้านบาท ชำระเต็มมูลค่า

ปี 2548 บริษัทได้รับรางวัล BEST PERFORMANCE – Consumer Products จากงาน SET
Awards ติดต่อกัน 3 ปี ตั้งแต่ปี 2003 – 2005 เฉพาะปี 2005 ผู้บริหารของบริษัทได้รับรางวัล
Thailand Corporate Citizen of the Year อีก 1 รางวัล
ช่วงปลายปีบริษัทได้ซื้อที่ดินเปล่าบริเวณซอยคู่สร้าง จังหวัดสมุทรปราการ รวมเนื้อที่ 24-0-29 ไร่
จาก บมจ.กระจกไทยอาซาฮี ในราคา 45 ล้านบาท
เพื่อสร้างอาคารคลังสินค้ามาตรฐานสำหรับการขยายตัวของธุรกิจได้สร้างเสร็จเรียบร้อยและใช้เป็นสถานที่เก็บสินค้าสำเร็จรูปของลูกค้าในปี
2549

ปี 2550 บริษัทได้ขยายตลาดเฟอร์นิเจอร์ไปยุโรป
นับเป็นอีกทางหนึ่งเพื่อเลี่ยงการแข็งค่าของเงินบาทต่อสกุลเงิน ดอลล่าร์สหรัฐ
ช่วงปลายปีบริษัทเริ่มศึกษาและหาลูกค้าสำหรับตลาดไม้พื้นซึ่งบริษัทมีเครื่องจักรบางส่วนอยู่แล้ว
จึงได้สั่งซื้อเครื่องจักรบางตัวเพิ่มเติมโดยเฉพาะอย่างยิ่งเครื่องพ่นสียูวีเพื่อให้ครบวงจรการผลิตไม้พื้น
(Flooring)

ปี 2552 เพื่อเป็นการเพิ่มช่องทางในการแสวงหาผลกำไรจากการประกอบธุรกิจ
บริษัทฯได้นำเข้าสินค้าเฟอร์นิเจอร์จากต่างประเทศเพื่อเข้ามาจำหน่ายในประเทศไทย
โดยใช้สถานที่โกดังคู่สร้าง จัดตั้งเป็นบริษัทแฟนซีวู๊ดฯ สาขา2 ในชื่อ “แฟนซี เฟอร์นิเจอร์”
เป็นสถานที่ในการจัดเก็บและจำหน่ายสินค้า โดยได้ทำการเปิดตัวอย่างเป็นทางการเมื่อวันที่ 28
มกราคม 2553

ปี 2553 บริษัทแฟนซีวู้ดอินเตอร์เนชั่นแนล จำกัด ได้เข้าถือหุ้น 100%
ในบริษัทแฟนซีวู้ดอินเตอร์เนชั่นแนล แอลแอลซี จำกัด ซึ่งเป็นบริษัทฯ จดทะเบียนในประเทศสหรัฐฯ
ดำเนินธุรกิจด้านอสังหาริมทรัพย์และสนามกอล์ฟ

ปี 2554 บริษัทแฟนซีวู๊ดอินดัสตรีส จำกัด ( มหาชน )ได้ซื้อเครื่องจักรผลิตไม้ปาร์ติเคิลบอร์
จากประเทศเยอรมันเข้ามาติดตั้งที่โรงงานจังหวัดสุราษฎร์ธานี
เพื่อทดแทนการหยุดสายการการผลิตที่โรงงานสมุทรปราการ

ปี 2555 บริษัทแฟนซีวู๊ดอินดัสตรีส จำกัด ( มหาชน )
หลังจากหยุดสายการการผลิตที่โรงงานสมุทรปราการ
ได้เน้นเป้าหมายมาที่การจำหน่ายเฟอร์นิเจอร์และชุดเครื่องครัวที่นำเข้ามาจากต่างประเทศโดยการลงโฆษณาในสื่อสิ่งพิมพ์
ออกบูธแสดงสินค้าตามงานแฟร์ต่างๆ เช่าพื้นที่ในศูนย์การค้าเมกะบางนา
เพื่อจำหน่ายสินค้าเพิ่มอีกแห่งหนึ่ง

ปี 2556 เครื่องจักรผลิตไม้ปาร์ติเคิลบอร์
ที่โรงงานจังหวัดสุราษฎร์ธานีติดตั้งแล้วเสร็จเริ่มทดลองเดินเครื่องบริษัทฯได้ขายทรัพย์สินที่ไม่ได้ใช้งานที่โรงงานสมุทรปราการ(
ได้แก่ ที่ดิน สิ่งปลูกสร้าง และเครื่องจักร ) ปัจจุบันบริษัทคงเหลือทรัพย์สิน ที่ บริษัท
แฟนซีวู๊ดอินดัสตรีส จำกัด (มหาชน) สาขา 2 ตั้งอยู่เลขที่ 357 หมู่ 12 ซอยคู่สร้าง ถนนสุขสวัสดิ์
ตำบลในคลองบางปลากด อำเภอพระสมุทรเจดีย์ จังหวัดสมุทรปราการ
และโรงงานผลิตไม้ปาร์ติเคิลบอร์ ที่โรงงานจังหวัด สุราษฎร์ธานี

ปี 2557 บริษัทฯเริ่มผลิตและจำหน่ายไม้ปาร์ติเคิลบอร์โดยเริ่มทดลองตลาดในประเทศไต้หวัน
มาเลเซีย และเวียดนาม ส่วนตลาดภายในประเทศมีอยู่บ้างแต่ไม่มาก

ปี 2558 บริษัทฯจัดตั้ง บริษัทแฟนซีแอสเสท จำกัด( บริษัทย่อย )
เพื่อดำเนินธุรกิจด้ารอสังหาริมทรัพย์

1.3 โครงสร้างการถือหุ้นของกลุ่มบริษัท

1.4 ความสัมพันธ์กับกลุ่มธุรกิจของผู้ถือหุ้นใหญ่

การดำเนินธุรกิจหลักของบริษัทฯมิได้มีความสัมพันธ์หรือเกี่ยวข้องกับการดำเนินธุรกิจอื่นของผู้ถือหุ่นรายใหญ่

2. ลักษณะการประกอบธุรกิจ

ปัจจุบันธุรกิจหลักของบริษัทฯได้แก่การผลิตและจำหน่ายไม้ปาร์ติเคิลบอร์ด แบบบาง (ไบร์ซอนบอร์ด)
และจำหน่ายชุดเฟอร์นิเจอร์และชุดเครื่องครัว

บริษัท แฟนซีวู้ดอินเตอร์เนชั่นแนล จำกัด ซึ่งเป็นบริษัทย่อย โดยบริษัทฯ ได้ถือหุ้นอยู่ร้อยละ 99.99
ตั้งอยู่ที่อำเภอพุนพิน จังหวัดสุราษฎร์ธานี ด้วยทุนจดทะเบียน 80 ล้านบาท
ยังคงประกอบธุรกิจแปรรูปไม้ยางพาราอบแห้งโดยเน้นการส่งออกไปยังต่างประเทศเป็นหลัก
และในปี2558 บริษัทได้มีความสนใจในสินค้าเกษตรจึงเริ่มลงทุนเพาะปลูกเห็ดออกจำหน่าย

บริษัท แฟนซีแอสเสท จำกัด ซึ่งเป็นบริษัทย่อย โดยบริษัทฯ ได้ถือหุ้นอยู่ร้อยละ 99.99
ด้วยทุนจดทะเบียน 10 ล้านบาท ประกอบธุรกิจเกี่ยวกับการพัฒนาอสังหาริมทรัพย์

ลักษณะผลิตภัณฑ์

-   ไม้ปาร์ติเคิลบอร์ด แบบบาง (ไบรซอนบอร์ด)เป็นผลิตภัณฑ์ที่
    สามารถนำไปใช้ในงานได้หลายประเภท เช่น ในอุตสาหกรรมเฟอร์นิเจอร์ ใช้ใน
    งานก่อสร้าง และใช้ตกแต่งภายในอาคาร เป็นต้น  
    การนำแผ่นปาร์ติเกิลบอร์ดไปใช้ในงานเฟอร์นิเจอร์จะมี ความสะดวกในขั้นตอนการผลิต
    เนื่องจากเป็นแผ่นใหญ่ ตัดขึ้นรูปด้วยเครื่องจักรกลได้ง่าย การทำเป็นโครงสร้างเฟอร์นิเจอร์
    สามารถ ยึดติดได้ด้วยอุปกรณ์จับยึดได้ดี มีความแข็งแรงสูง  ส่วน การนำไปใช้ในงานก่อสร้าง
    และงานตกแต่งภายในอาคาร  แผ่นปาร์ติเกิลบอร์ด  สามารถใช้กับ 
    งานทำผนังภายในอาคาร  บุฝาผนัง  และทำฝ้าเพดาน  สามารถตัดขึ้นรูปได้ง่าย และ
    ให้ความแข็งแรงสูง และที่เป็นจุดเด่นคือไม้ปาร์ติเคิลบอร์ดที่ผลิตออกมาสามารถกันน้ำได้

-   ชุดเฟอร์นิเจอร์ไม้ยางพารา ได้แก่ เฟอร์นิเจอร์ที่ใช้ในครัวเรือน โต๊ะอาหาร, เก้าอี้,
    และชุดของใช้ในห้องและห้องรับแขก เป็นต้น

ภาวะตลาดและการแข่งขัน

ภาวะการตลาด

-   กลยุทธ์การตลาด บริษัทกำหนดกลยุทธ์สำคัญดังนี้

1.  คุณภาพของผลิตภัณฑ์ :
    บริษัทให้ความสำคัญอย่างมากต่อการผลิตผลิตภัณฑ์ที่มีคุณภาพและตรงกับความต้องการของลูกค้าในแต่ละประเภท
    เช่น ความแข็งแรง ความประณีตเรียบร้อย

2.  การกำหนดราคา : บริษัทจะกำหนดตามราคาตลาด
    แต่ไม่มีนโยบายในการแข่งขันด้านราคาโดย
    ตัดราคาแข่งกับคู่แข่งขันอื่นทั้งในประเทศและต่างประเทศ

3.  ระยะเวลาการส่งมอบ :
    บริษัทฯให้ความสำคัญต่อการส่งมอบผลิตภัณฑ์ได้ทันต่อความต้องการของลูกค้าซึ่งถือว่าเป็นจุดแข็งที่สำคัญของบริษัทและยังเป็นการสร้างความเชื่อถือที่ดีต่อลูกค้า

    -   ลักษณะลูกค้า

ลูกค้าของบริษัทส่วนใหญ่เป็นผู้ค้าส่ง ผู้ผลิตสินค้าประเภทเฟอร์นิเจอร์และผู้ประกอบธุกิจก่อสร้าง
ลูกค้า จะเริ่มด้วยการทดลองซื้อจำนวนหนึ่งหลังจากที่มั่นใจในคุณภาพ ราคา
และความน่าไว้วางใจด้านความซื่อสัตย์ การตรงต่อเวลาหรือบริการอื่นๆ แล้ว
ลูกค้าจะเพิ่มปริมาณการสั่งซื้อมากขึ้น โดยบริษัทได้กำหนดเกณฑ์ในการคัดเลือกคำสั่งซื้อของลูกค้า คือ
ปริมาณการสั่งซื้อ รูปแบบของผลิตภัณฑ์และผลกำไรจากการดำเนินงาน
โดยปกติคำสั่งซื้อของลูกค้าจะมีอยู่อย่างต่อเนื่องตลอดทั้งปี
โดยบริษัทได้ให้ความสำคัญกับลูกค้าทุกรายโดยไม่มีการพึ่งพาลูกค้ารายใดรายหนึ่งมากเกินไป

-   กลุ่มเป้าหมาย

บริษัทมุ่งเน้นลูกค้าประเภทผู้ค้าส่ง ผู้ผลิตสินค้าเฟอร์นิเจอร์และผู้ประกอบธุกิจก่อสร้าง
ทั้งในประเทศและต่างประเทศ ที่มีความต้องการสินค้าจำนวนมาก

-   การจำหน่ายและช่องทางการจำหน่าย

บริษัทจำหน่ายผลิตภัณฑ์ผ่านผู้ค้าส่ง ผู้ค้าปลีก และ ขายตรงให้กับลูกค้า
ทั้งในประเทศและต่างประเทศ ที่มีความต้องการสินค้าจำนวนมาก

-   การแข่งขัน

ปัจจุบันบริษัทได้เป็นผู้ผลิตและจำหน่ายไม้ปาร์ติเคิลบอร์ด แบบบาง (ไบรซอนบอร์ด)
ซึ่งในประเทศไทยและประเทศในแถบเอเซียปัจจุบันยังไม่มีผู้ผลิตผลิตภัณฑ์ชนิดนี้จึงยังไม่มีบริษัทฯคู่แข่ง
ส่วนในอนาคต บริษัทฯมีนโยบายเข้าไปเปิดตลาดสินค้าไม้ปาร์ติเกิลบอร์ดในประเทศแถบยุโรป
ซึ่งเป็นตลาดใหญ่ของตลาดสินค้าไม้ปาร์ติเกิลบอร์ด คงต้องมีการแข่งขันสูงเพื่อดึงลูกค้า
บริษัทฯจึงจะเน้นการตลาดเชิงรุกโดยเน้นที่คุณภาพและราคา
รวมถึงการผลิตไม้ปาร์ติเกิลบอร์ดให้มีความหลากหลายของผลิตภัณฑ์เพื่อที่จะตอบสนองความต้องการของลูกค้า

การจัดหาผลิตภัณฑ์

ปัจจุบันวัตถุดิบที่ใช้ในกระบวนการผลิตของบริษัทและบริษัทย่อย ประมาณ 95%
เป็นวัตถุดิบจากไม้ยางพารา ซึ่งบริษัทฯได้วางมาตราการในจัดหาและสำรองวัตถุดิบ ไว้ดังนี้ คือ

1. วัตถุดิบหลักของบริษัทย่อย 100 % เป็นไม้ซุงท่อน ที่ต้องจัดหาเข้ามาเพื่อนำมาแปรรูปเป็น
ไม้ยางพาราแปรรูปอบแห้ง วัตถุดิบทั้งหมดอยู่ทางภาคไต้ของประเทศไทย
โดยมีแหล่งวัตถุดิบหลักอยู่ในจังหวัดสุราษฎร์ธานี ซึ่งเป็นที่ตั้งของบริษัทฯและบริษัทย่อย
ซึ่งขั้นตอนการจัดหาวัตถุดิบนั้นบริษัทฯได้กำหนดไว้ 3 ส่วนด้วยกันเพื่อป้องการขาดวัตถุดิบดังนี้

1.1. ซื้อเป็นไม้สดแปรรูปสำเร็จมาอบแห้ง

1.2. ซื้อไม้ซุงท่อนมาแปรรูปและอบแห้ง

1.3. ซื้อสวนไม้ยางพาราและตัดไม้ซุงท่อนมาแปรรูปและอบแห้ง

2. วัตถุดิบของบริษัทฯที่ใช้ผลิตไม้ปาร์ติเคิลบอร์ด วัตถุดิบหลัก ได้แก่ ปีกไม้สด
ปัจจุบันนำมาจากบริษัทฯย่อยทั้งหมด 100%

กระบวนการผลิตและการกำจัดวัตถุดิบเหลือใช้ของบริษัทไม่มีผลกระทบต่อสิ่งแวดล้อมและเป็นไปตามกฎหมายเกี่ยวกับสิ่งแวดล้อม
โดยการดำเนินงานของบริษัทในช่วง 3 ปีที่ผ่านมา ตั้งแต่ปี พ.ศ. 2555 – 2558
บริษัทไม่มีข้อพิพาทหรือถูกฟ้องร้องเกี่ยวกับสิ่งแวดล้อม

ผลกระทบหรือข้อพิพาทเกี่ยวกับสิ่งแวดล้อม

บริษัทและบริษัทย่อยได้ให้ความสำคัญต่อสิ่งแวดล้อมมาตลอดโดยดำเนินการลดผลกระทบต่อสิ่งแวดล้อมให้มีผลกระทบน้อยที่สุด
อาทิเช่น เศษไม้, ขี้เลื่อยและฝุ่นผง จะนำมาใช้เป็นเชื้อเพลิงทำความร้อนเพื่อใช้ในการอบไม้
หากมีเศษไม้ที่เหลือใช้จะจำหน่ายให้กับบริษัทภายนอกนำไปเป็นเชื้อเพลิง
สำหรับขี้เลื่อยและฝุ่นผงบริษัทได้ติดตั้ง Dust Collector
เป็นระบบเก็บกักและดูดส่งนำพาไปใช้งานจึงไม่ก่อผลกระทบกับสภาพแวดล้อมภายนอก

กาว
บริษัทใช้กาวที่ไม่มีส่วนผสมของสารระเหยในการผลิตทำให้ไม่มีผลกระทบกับมนุษย์และต่อสิ่งแวดล้อม

ภาพรวมของการประกอบธุรกิจ

บริษัท แฟนซีวู๊ดอินดัสตรีส จำกัด (มหาชน) ปัจจุบันบริษัทมีการดำเนินงานในประกอบธุรกิจอยู่ 2
ส่วน คือ

- จำหน่ายเฟอร์นิเจอร์ไม้ยางพาราประเภทถอดประกอบได้ เช่น โต๊ะอาหาร เก้าอี้
และชุดของใช้ในห้องอาหารและห้องรับแขก และชุดครัว ซึ่งสินค้าส่วนใหญ่นำเข้าจากต่างประเทศ

- บริษัทฯได้เป็นผู้ผลิตและจำหน่ายไม้ปาร์ติเคิลบอร์ด(แบบบาง)โดย
โรงงานผลิตไม้ปาร์ติเคิลบอร์ดตั้งอยู่ในพื้นที่จังหวัดสุราษฎร์ธานี
ปัจจุบันมีลูกค้าทั้งในประเทศและต่างประเทศ สั่งซื้อไม้ปาร์ติเคิลบอร์ดเข้ามา

นอกจากการดำเนินธุรกิจข้างต้นแล้ว บริษัทฯยังแสวงหาแนวทางการดำเนินธุรกิจอื่นๆ
ที่เหมาะสมเพื่อที่บริษัทฯดำเนินการแล้วจะได้รับผลประโยชน์สูงสุดและให้ผลตอบแทนที่ดีต่อผู้ถือหุ้น
ต่อไป

บริษัทย่อย (บริษัท แฟนซีวู้ดอินเตอร์เนชั่นแนล จำกัด)
ประกอบธุรกิจโรงงานแปรรูปไม้ยางพาราครบวงจรโดยไม้ยางแปรรูปอบแห้งส่งขายให้แก่ลูกค้าทั้งภายในประเทศและต่างประเทศ
และในปี2558 บริษัทได้มีความสนใจในสินค้าเกษตรจึงเริ่มลงทุนเพาะปลูกเห็ดออกจำหน่าย

บริษัทย่อย (บริษัท แฟนซีแอสเสท จำกัด) ประกอบธุรกิจเกี่ยวกับการพัฒนาอสังหาริมทรัพย์
จัดสรรที่ดินเปล่าว คอนโดมิเนียม บ้านเดี่ยว และอาคารสำนักงาน เป็นต้น

ทั้งนี้บริษัทและบริษัทย่อย (บริษัท แฟนซีวู้ดอินเตอร์เนชั่นแนล จำกัด)
ได้รับการส่งเสริมการลงทุนจากสำนักงานคณะกรรมการส่งเสริมการลงทุน (BOI)
โดยมีรายละเอียดสาระสำคัญพอสรุปได้ดังนี้

บริษัท แฟนซีวู๊ดอินดัสตรีส จำกัด (มหาชน)

สถานที่ตั้งสำนักงาน เลขที่ 357 หมู่ 12 ซอยสุขสวัสดิ์84 (คู่สร้าง) ถนนสุขสวัสดิ์

ตำบลในคลองบางปลากด อำเภอพระสมุทรเจดีย์ จังหวัด

สมุทรปราการ 1029

ประเภทธุรกิจ การผลิตไม้ปาร์ติเกิลบอร์ดและ
จำหน่ายสินค้าประเภทเฟอร์นิเจอร์นำเข้าจากต่างประเทศ

สถานที่ตั้งโรงงานสาขา

สาขาที่ 1 บริษัท แฟนซีวู๊ดอินดัสตรีส จำกัด (มหาชน)

จดทะเบียนก่อตั้งโรงงานสาขา เมื่อปี 2545

สถานที่ตั้งโรงงานสาขา เลขที่ 219/1 หมู่ 5 ตำบลท่าโรงช้าง อำเภอพุนพิน

  จังหวัดสุราษฎร์ธานี

ประเภทธุรกิจที่ได้รับการส่งเสริมฯ การผลิตไม้ปาร์ติเกิลบอร์ด

สิทธิประโยชน์ ยกเว้นภาษีเงินได้นิติบุคคลและภาษีเงินปันผลเป็นเวลา 8 ปี

ได้รับยกเว้นอากรขาเข้าเครื่องจักร

บริษัท แฟนซีวู้ดอินเตอร์เนชั่นแนล จำกัด (ได้รับการส่งเสริมการลงทุน)

สถานที่ตั้งโรงงาน เลขที่ 219 หมู่ 5 ตำบลท่าโรงช้าง อำเภอพุนพิน

  จังหวัดสุราษฎร์ธานี

ประเภทธุรกิจ การผลิตไม้ยางพาราแปรรูปอบแห้ง

แฟนซีวู้ดอินเตอร์เนชั่นแนล แอล แอล ซี จำกัด (จดทะเบียนในประเทศสหรัฐอเมริกา)

สถานที่ตั้งโรงงาน 4127 Eaglemont Drive, Mount Vernon, WA 98273

ประเภทธุรกิจ สนามกอล์ฟ (รายละเอียดเพิ่มเติมสามารถดูได้จาก

www.eaglemontgolf.com )

บริษัท แฟนซี แอสเสท จำกัด

สถานที่ตั้งสำนักงาน เลขที่ 357 หมู่ 12 ซอยสุขสวัสดิ์ 84 (คู่สร้าง) ถนนสุขสวัสดิ์

ตำบลในคลองบางปลากด อำเภอพระสมุทรเจดีย์ จังหวัด

สมุทรปราการ 1029

ประเภทธุรกิจ การพัฒนาอสังหาริมทรัพย์

โครงสร้างรายได้ แยกตามประเภทธุรกิจ

  ------------------- ------------- ----------- -------- ------- -------- ------- -------- -------
  รายได้แยกตามประเภท   ดำเนินการโดย   สัดส่วนถือหุ้น   ปี 2556           ปี 2557           ปี 2558   

                                                ล้านบาท   ร้อยละ   ล้านบาท   ร้อยละ   ล้านบาท   ร้อยละ

  โต๊ะ                 บริษัท          -           -        -       -        -       -        -

  เก้าอี้                บริษัท          -           -        -       -        -       1.30     0.31

  อื่นๆ                 บริษัท          -           8.90     3.61    11.62    3.21    12.96    3.07

  ไม้ยางพาราแปรรูป      บริษัทย่อย       100%        237.50   96.39   350.13   96.79   405.87   96.14

  เพาะเห็ด             บริษัทย่อย       100%        -        -       -        -       2.05     0.48

                                    รวม         246.40   100%    361.75   100%    422.18   100%
  ------------------- ------------- ----------- -------- ------- -------- ------- -------- -------

3. ปัจจัยความเสี่ยง

ปัจจุบันบริษัทมีความเสี่ยงที่จะกระทบกับบริษัทอยู่ดังนี้

ความเสี่ยงทางธุรกิจ

-   ด้านการแข่งขัน

-   ปัจจุบันบริษัทเป็นผู้ผลิตและจำหน่ายไม้ปาร์ติเคิลบอร์ด แบบบาง (ไบรซอนบอร์ด)
    ซึ่งในประเทศไทยและประเทศในแถบเอเซียปัจจุบันยังไม่มีผู้ผลิตผลิตภัณฑ์ชนิดนี้จึงยังไม่มีบริษัทฯคู่แข่ง
    ส่วนในอนาคต บริษัทฯมีนโยบายเข้าไปเปิดตลาดสินค้าไม้ปาร์ติเกิลบอร์ดในประเทศแถบยุโรป
    ซึ่งเป็นตลาดใหญ่ของตลาดสินค้าไม้ปาร์ติเกิลบอร์ด คงต้องมีการแข่งขันสูงเพื่อดึงลูกค้า
    บริษัทฯจึงจะเน้นการตลาดเชิงรุกโดยเน้นที่คุณภาพและราคา
    รวมถึงการผลิตไม้ปาร์ติเกิลบอร์ดให้มีความหลากหลายของผลิตภัณฑ์เพื่อที่จะตอบสนองความต้องการของลูกค้า

-   ด้านบุคลากร

ในธุรกิจ บริษัทจำเป็นต้องพึ่งพาบุคลากรที่มีความชำนาญเฉพาะด้านเป็นสำคัญ
จึงมีนโยบายสนับสนุนการพัฒนาบุคลากรอย่างต่อเนื่องเพื่อเพิ่มพูนความรู้ ทักษะ
พร้อมสนับสนุนให้พนักงานได้มีโอกาสเข้ารับการอบรมและดูงานการผลิตนอกสถานที่
นอกจากนี้ยังได้จัดกิจกรรมฝึกอบรมทฤษฎีวิชาการที่เกี่ยวข้องภายในองค์กรอย่างต่อเนื่อง
ตลอดจนให้ผลตอบแทนต่อบุคลากรตามความสามารถ

การเสี่ยงเรื่องการพึ่งพาลูกค้ารายใหญ่หรือลูกค้าน้อยราย

ปัจจุบันบริษัทฯไม่มีปัญหาหรือการเสี่ยงในเรื่องการพึ่งพาลูกค้ารายใหญ่หรือลูกค้าน้อยรายเนื่องจากปัจจุบันเป็นเป็นผู้จัดจำหน่ายสินค้าประเภทเฟอร์นิเจอร์
ในส่วนของไม้ปาร์ติเคิลบอร์ดที่บริษัทผลิตนั้น
เป็นผลิตภัณฑ์ที่มีคุณสมบัติเฉพาะจึงมีคู่แข่งในผลิตภัณฑ์ในแบบเดียวกันน้อยมาก

ความเสี่ยงทางการบริหารจัดการและการเงิน

-   ด้านการบริหารและการจัดการ

บริษัทฯ มีผู้ถือหุ้นรายใหญ่เมื่อรวมกลุ่มผู้บริหารจะมีสัดส่วนการถือหุ้นรวมกันร้อยละ 32.21
ของจำนวนหุ้นที่จำหน่ายได้แล้วทั้งหมด
ดังนั้นผู้ถือหุ้นรายอื่นอาจไม่สามารถรวบรวมคะแนนเสียงเพื่อตรวจสอบและถ่วงดุลเรื่องที่ผู้ถือหุ้นรายใหญ่เสนอต่อที่ประชุมสามัญผู้ถือหุ้นได้
อย่างไรก็ตามบริษัทได้แต่งตั้งกรรมการ ซึ่งเป็นบุคคลภายนอกและเป็นบุคคลที่มีความรู้ ความสามารถ
เข้าบรรจุอยู่ในคณะกรรมการบริษัท มีหน้าที่ให้คำปรึกษา กลั่นกรอง
และเข้าตรวจสอบการดำเนินงานของบริษัท
จึงเป็นการถ่วงดุลอำนาจของการบริหารจัดการได้ระดับหนึ่ง

-   ด้านการเงิน

ความเสี่ยงจากอัตราแลกเปลี่ยนเนื่องจากมูลค่าการจำหน่ายสินค้าของบริษัทส่วนใหญ่เป็นสกุลดอลล่าร์สหรัฐ
ซึ่งโดยปกติบริษัทกำหนดอัตราแลกเปลี่ยน ณ วันที่มีการซื้อขายเกิดขึ้น
หากอัตราแลกเปลี่ยนที่เกิดขึ้นจริงมีการเปลี่ยนแปลงมากกว่าหรือน้อยกว่าอัตราที่กำหนดไว้เดิมบริษัทจะบันทึกเป็นกำไรหรือขาดทุนจากอัตราแลกเปลี่ยน

ความเสี่ยงของบริษัทย่อย

บริษัทย่อยจะมีความเสี่ยงเฉพาะด้านวัตถุดิบจึงมีความเสี่ยงน้อยกว่าบริษัทแม่
โดยวัตถุดิบหลักที่ใช้ในการผลิตมีเพียงอย่างเดียว คือ ไม้ซุงท่อน ที่นำมาแปรรูปเป็นไม้แปรรูปอบแห้ง
ปัจจุบันจะรับซื้อไม้ซุงท่อนตามราคาตลาดในแต่ละวันและไม่จำกัดจำนวน
เพียงแต่จะกำหนดขนาดเพื่อให้ได้ไม้ตามความต้องการใช้งาน
นอกจากนี้ยังสามารถซื้อเป็นไม้สดแปรรูปสำเร็จมาอบแห้งได้
อีกประการหนึ่งบริษัทย่อยเมื่อผลิตเป็นไม้แปรรูปอบแห้งแล้วจะส่งขายให้กับลูกค้าที่มีทั้งลูกค้าภายในประเทศและลูกค้าต่างประเทศ
ส่วนปีกไม้ที่เหลือจากการเลื่อยไม้ ที่โรงเลื่อยก็ขายให้บริษัทนำไปผลิตไม้ปาร์ติเคิลบอร์ดต่อ
บริษัทย่อยจึงลดปัญหาความเสี่ยงออกไปได้เพราะมีตลาดรองรับอยู่หลายลักษณะ

ความเสี่ยงต่อการลงทุนของผู้ถือหลักทรัพย์

ความเสี่ยงจากบริษัทมีผู้ถือหุ้นรายใหญ่ >25%

จากรายชื่อผู้ถือหุ้นของบริษัท ณ วันที่ 17 ธันวาคม 2558 ในกลุ่มของผู้ ถือหุ้นรายใหญ่ 10
อันดับแรก มีเพียงผู้บริหารของบริษัท 2 ท่านนายทวีทรัพย์ จิตต์โสภณและ นายวิชัย
ตันพัฒนรัตน์ที่มีหุ้นรวมกัน จำนวน 99.73 ล้านหุ้น คิดเป็นร้อยละ 21.21 ของจำนวนหุ้นที่จำหน่ายได้
จึงไม่มีความเสี่ยงจากบริษัทมีผู้ถือหุ้นรายใหญ่ >25%

4. ทรัพย์สินที่ใช้ในการประกอบธุรกิจ 

สินทรัพย์หลัก

มูลค่าทางบัญชีของที่ดิน ณ วันที่ 31 ธันวาคม 2558 เท่ากับ 122.00 ล้านบาท
ลักษณะที่ดินและอาคารโรงงานของบริษัทย่อยที่จังหวัดสุราษฎร์ธานี
เป็นลักษณะการทำสัญญาเช่ากับบริษัทมีกำหนด 1 ปี สิ้นสุดวันที่ 30 มีนาคม 2559

สินทรัพย์หลักที่สำคัญของบริษัทและบริษัทย่อย มีรายละเอียดดังนี้

1.  ที่ดินของบริษัท แฟนซีวู๊ดอินดัสตรีส จำกัด (มหาชน)

    -   ที่ดิน ที่จังหวัดสมุทรปราการ มีเนื้อที่รวมโดยประมาณ 24 ไร่ 77 ตรว.

    -   ที่ดิน ที่จังหวัดสุราษฎร์ธานี มีเนื้อที่โดยประมาณ 323 ไร่ 2 งาน 95 ตรว.

2.  ที่ดินของบริษัท แฟนซีวู้ดอินเตอร์เนชั่นแนล จำกัด (บริษัทย่อย) ที่ดินที่ประเทศสหรัฐอเมริกา
    มีเนื้อที่โดยประมาณ 532 ไร่ (212.76 เอเคอร์)

3.  อาคารและสิ่งปลูกสร้าง ของบริษัทและบริษัทย่อยมีมูลค่าทางบัญชี ณ วันที่ 31 ธันวาคม 2558
    เท่ากับ 267.30 ล้านบาท

4.  เครื่องจักรและอุปกรณ์ของบริษัทและบริษัทย่อยมีมูลค่าทางบัญชี ณ วันที่ 31 ธันวาคม 2558
    เท่ากับ 290.93 ล้านบาท

5. ทรัพย์สินสนามกอล์ฟบริษัทย่อยมูลค่าทางบัญชี ณ วันที่ 31 ธันวาคม 2558 เท่ากับ 60.66
ล้านบาท

นโยบายการลงทุน

ในปี 2558 บริษัทฯ ได้มีลงทุนเพิ่มในหลายส่วน โรงงานแฟนซีวู๊ดอินดัสตรีส จำกัดสาขา 1
ที่จังหวัดสุราษฎร์ธานี ลงทุนซื้อเครื่องจักรและอุปกรณ์เพิ่ม บริษัท แฟนซีวู้ดอินเตอร์เนชั่นแนล จำกัด
(บริษัทย่อย) มีการลงทุน ปรับปรุงอุปกรณ์ของโต๊ะเลื่อยและเตาอบไม้ การลงทุนเพาะปลูกเห็ด
บริษัทได้จัดตั้ง บริษัท แฟนซี แอสเสท จำกัด(บริษัทย่อย) เพื่อ ประกอบธุรกิจด้าน อสังหาริมทรัพย์

5. ข้อพิพาททางกฎหมาย

ปัจจุบันบริษัทและบริษัทย่อยไม่มีข้อพิพาททางกฎหมาย

6.ข้อมูลทั่วไปและข้อมูลสำคัญอื่น

บริษัท แฟนซีวู๊ดอินดัสตรีส จำกัด (มหาชน) ชื่อย่อ : FANCY

ประกอบธุรกิจโรงงานผลิตเฟอร์นิเจอร์ไม้ยางพารา

จำนวนและชนิดของหุ้นที่จำหน่าย : หุ้นสามัญที่ออกและชำระแล้วจำนวน 470,000,000 หุ้น

มูลค่าที่ตราไว้หุ้นละ 1 บาท

เลขทะเบียนบริษัท : 0107536001141 (เดิมเลขที่ บมจ. 188 )

โทรศัพท์ : 0-2815-7060

Fax : 0-2461-2102

ที่ตั้งสำนักงานใหญ่ : เลขที่ 357 หมู่ 12 ซอยสุขสวัสดิ์ 84 (คู่สร้าง) ถนนสุขสวัสดิ์ ตำบลใน
คลองบาง ปลากด อำเภอพระสมุทรเจดีย์ จังหวัดสมุทรปราการ

Home Page : www.fancywood.th.com

ที่ตั้งโรงงานสาขาที่ 1 : เลขที่ 219/1 หมู่ 5 ตำบลท่าโรงช้าง อำเภอพุนพิน จังหวัดสุราษฎร์ธานี

บริษัท แฟนซีวู้ดอินเตอร์เนชั่นแนล จำกัด (บริษัทย่อย)

จำนวนและชนิดของหุ้นที่จำหน่าย : หุ้นสามัญที่ออกและชำระแล้วจำนวน 8,000,000 หุ้น

  มูลค่าที่ตราไว้หุ้นละ 10 บาท

เลขทะเบียนบริษัท : 0845542001508 (เดิมเลขที่ บอจ.สฎ. 1585)

โทรศัพท์ : 077-254-121-3

Fax : 077-254-124

ที่ตั้งสำนักงานใหญ่ : เลขที่ 219 หมู่ 5 ตำบลท่าโรงช้าง อำเภอพุนพิน

  จังหวัดสุราษฎร์ธานี

บริษัท แฟนซี แอสเสท จำกัด

ประกอบธุรกิจ อสังหาริมทรัพย์

จำนวนและชนิดของหุ้นที่จำหน่าย : หุ้นสามัญที่ออกและชำระแล้วจำนวน 1000,000 หุ้น

มูลค่าที่ตราไว้หุ้นละ 100 บาท

เลขทะเบียนบริษัท : 0115558009682

โทรศัพท์ : 0-2815-7060

Fax : 0-2461-2102

สถานที่ตั้งสำนักงาน เลขที่ 357 หมู่ 12 ซอยสุขสวัสดิ์84 (คู่สร้าง) ถนนสุขสวัสดิ์

ตำบลในคลองบางปลากด อำเภอพระสมุทรเจดีย์ จังหวัด

สมุทรปราการ 1029

บุคคลอ้างอิงอื่นๆ 

นายทะเบียน : บริษัท ศูนย์รับฝากหลักทรัพย์ (ประเทศไทย) จำกัด
93  ถนนรัชดาภิเษก แขวงดินแดง เขตดิน

แดง กรุงเทพฯ 10400
โทรศัพท์ : 0 2009-9000 

  สำนักงานผู้ตรวจสอบบัญชี : นายพิศิษฐ์ ชีวะเรืองโรจน์

  เลขทะเบียนผู้สอบบัญชีรับอนุญาต 2803 หรือ

  นายเมธี รัตนศรีเมธา

  เลขทะเบียนผู้สอบบัญชีรับอนุญาต 3425

  หรือ นายอัครเดช เปลี่ยนสกุล เลขทะเบียนผู้สอบบัญชีรับ

  อนุญาต 5389

  บริษัท เอ็ม อาร์ แอนด์ แอสโซซิเอท จำกัด

  705-706 อาคารเจ้าพระยาทาวเวอร์

  (โรงแรมแชงกรี-ลา) เลขที่ 89 ซอยวัดสวนพลู

  ถนนเจริญกรุง เขตบางรัก

  กรุงเทพฯ 10500

  โทรศัพท์ : 0 – 2630 – 7500